Զբոսաշրջությունը թերեւս այն ոլորտը չէ, որ որեւէ ձեւով առնչվի ցեղասպանության թեմային: Սակայն առհասարակ այն տպավորությունն է ստեղծվում, որ մեր պահանջատիրության հարցում մենք թերագնահատում ենք ժամանակակից թուրքերին: Առնվազն տարօրինակ է, որ ինչքան Հայաստանը հետ է ընկնում իր տնտեսական (եւ ոչ միայն) զարգացման մեջ, ինչքան արագ է սեփական ապաշնորհության հետեւանքով հայաթափվում կոռուպցիայի մեջ թաթախված մեր երկիրը, այնքան ավելի բարձր ենք խոսում ցեղասպանության մասին: